**European Football League** eli **EFL** oli amerikkalaisen jalkapallon vuosittainen eurooppalaisten joukkueiden kilpailu, joka pelattiin ensimmäisen kerran vuonna 1986. EFL oli pitkään lajin seurajoukkueiden Euroopan liiga, joka muuttui pienimuotoisemmaksi turnaukseksi vuonna 2014. EFL lakkautettiin vuonna 2018.

Euroopan lajiliitto perusti EFL-liigan seurajoukkueiden Euroopan-mestaruussarjaksi. Liigan mestaruusottelun Eurobowlin voittajasta tuli Euroopan mestari. Kilpailuun osallistuivat Euroopan edelliskauden parhaat seurajoukkueet. Euroopan toiseksi korkein kilpasarja oli nimeltään EFAF Cup. Euroopan lajiliiton toiminta sulautettiin maailmaliittoon vuonna 2014, ja EFL siirtyi Saksan lajiliiton haltuun.

EFL uudelleenjärjestettiin vuonna 2014 siten että sen kuusi parasta joukkuetta muodostivat uuden BIG6-kilpasarjan, joka kutsui itseään Euroopan kovatasoisimmaksi kilpailuksi. Eurobowlista tuli uuden kilpasarjan mestaruusottelu ja EFL:stä tuli alempi sarjataso BIG6-sarjalle. EFL:n uusi mestaruusottelu oli nimeltään EFL Bowl.

EFL ja BIG6 lakkautettiin kauden 2018 jälkeen, sillä sarjoihin ei ollut tarpeeksi osallistujia.

Kilpailun muoto
---------------

European Football League muodostuu kahdesta kolmen joukkueen lohkosta. Joukkueet pelaavat lohkoissa kerran toisiaan vastaan, minkä jälkeen lohkojen voittajat kohtaavat toisensa mestaruusottelussa EFL Bowlissa. EFL:n mestari saa karsia paikasta BIG6-sarjan heikointa joukkuetta vastaan, mikäli joukkue täyttää sarjan kriteerit.

### Vanha systeemi

EFL:n logo Euroopan liigan alkuvuosilta.
Ennen vuotta 2014 kilpailuun pääsivät mukaan Euroopan maiden mestarijoukkueet ja parhaista maista mukaan on otettu toinekin joukkue. Suomesta mukaan pääsi aina ainoastaan mestari lukuun ottamatta vuosia 2007, 2009 ja 2013, jolloin osallistujia oli kaksi. Joukkueet jaettiin neljään lohkoon, joiden voittajat pääsivät jatkoon. Lohkoissa saattoi olla vain kaksi joukkuetta. Tällöin kaksiosaisten keskinäisten otteluiden voittajat etenivät jatkoon. Joissain lohkoissa joukkueita oli kuitenkin kolme. Tällöin kaikki joukkueet pelasivat kerran toisiaan vastaan. Lohkon voittaja pääsi jatkoon.

Lohkojen voittajat pelasivat välierät, kun joukkueiden vakiomäärä oli 12 ja joukkueet oli jaettu yleensä kolmen joukkueen lohkoihin. Vuodesta 2008 eteenpäin jotkut 14 joukkueesta pääsivät kuitenkin suoraan puolivälieriin ilman lohkovaihetta. Näin ollen lohkojen voittajat pääsevät ainoastaan puolivälieriin.*selvennä* Alkuvuosina osallistujia oli vain yhdeksän. Näistä kaksi pelasivat karsinnan, jossa toinen putosi. Loput kahdeksan joukkuetta pelasivat cup-muodossa yksiosaiset, puolivälierät, välierät ja finaalin. Lisäksi alkuvuosina pelattiin myös pronssiottelu.

1980-luku
---------

### 1986

Ensimmäinen EFL pelattiin kaudella 1986 Alankomaissa. Mukana oli yhteensä yhdeksän joukkuetta, joista Leicester Panthers karsiutui jo ennen Hollannin lopputurnausta. Suomesta mukana oli hallitseva Suomen mestari Vantaan TAFT. Suomalaisilla onkin kilpailussa pitkät perinteet, sillä jo tuolloin mestariksi TAFT kruunattiin mestariksi. Seura voitti Eurobowl I:ssä Bologna Dovesin Italiasta. Tuolloin TAFT kukisti Bolognan lukemin 16-20 Amsterdamissa Olympiastadionilla pelatussa finaalissa. Muut turnauksen kaupungit olivat Zwolle, Haag ja Eindhoven. TAFT oli lyönyt matkalla Eurobowliin Lugano Seagullsin murskaavasti 61-0 ja välierissä se voitti isäntäjoukkue Ramsin 67-6. Toisessa välierässä Doves voitti Birmingham Bullsin 40-7. 

| Pvm | Vaihe | Joukkue 1 | Joukkue 2 | Tulos | Pelipaikka |
| --- | --- | --- | --- | --- | --- |
| 22-23.2.1986 | Karsinta | Iso-Britannia Leicester Panthers | Iso-Britannia **Birmingham Bulls** | 18-32 | Saffrom Lane Stadium, Leicester |
| 9.8.1986 | Puolivälierä | Itävalta Salzburg Lions | Hollanti **Amsterdam Rams** | 0-41 | EV.V. Stadion, Eindhoven |
| 9.8.1986 | Puolivälierä | Itävalta Lugano Seagulls | Suomi **Vantaa TAFT** | 0-61 | EV.V. Stadion, Eindhoven |
| 10.8.1986 | Puolivälierä | Iso-Britannia **Birmingham Bulls** | Saksa Ansbach Grizzlies | 29-18 | Zwolcshe Boys Stadion, Zwolle |
| 10.8.1986 | Puolivälierä | Italia **Bologna Doves** | Ranska Paris Jets | 44-0 | Zwolcshe Boys Stadion, Zwolle |
| 13.8.1986 | Välierä | Iso-Britannia Birmingham Bulls | Italia **Bologna Doves** | 7-40 | A.F.C. Den Haag Stadion, Haag |
| 13.8.1986 | Välierä | Hollanti Amsterdam Rams | Suomi **Vantaa TAFT** | 6-67 | A.F.C. Den Haag Stadion, Haag |
| 16.8.1986 | Finaali | Italia Bologna Doves | Suomi **Vantaa TAFT** | 16-20 | Amsterdamin Olympiastadion |
|

### 1987-1988

Vuonna 1987 EFL:aa ei pelattu lainkaan. Seuraava kilpailu pidettiinkin vasta vuonna 1988. Noifin aikoihin oli vielä tapana, että koko turnaus pidettiin yhdessä paikassa. Isäntämaana toimi Iso-Britannia. Yhteensä joukkueita oli mukana yhdeksän. Tosin Dublin Celts karsiutui ennen lopputurnausta Englannissa. Karsinta pidettiin jo vuoden 1987 puolella. Suomesta kilvassa oli mukana helsinkiläinen Roosters. Lopputurnausta pelattiin Derbyssä Moorways Stadiumilla, Bournemouthissa King's Park Stadiumilla, Brightonissa Withdean Stadiumilla ja Lontoossa Crystal Palace National Sports Centressä. Kahdeksan joukkuetta pelasivat puolivälierissä cup-järjestelmällä. Puolivälierässä Roosters sai vastaan Paris Castorsin, jonka se voitti 51-6. Muut välieriin selvinneet joukkueet olivat Berlin Adler, Amsterdam Crusaders ja Milan Legnano Frogs. Välierässä Roosters kohtasi italialaisen Legnano Frogsin. Italialaiset kaatuivat Roostersin käsittelyssä niukasti lukemin 35-33. Näin ollen Roosters pääsi Eurobowl II:een. Siinä vastaan asettui Amsterdam Crusaders. Ottelu pelattiin Lontoossa ja Roosters jatkoi suomalaisjoukkueiden voittokulkua viemällä peliin nimiinsä murskaavasti 35-14. Legnano Frogs voitti lopulta pronssiottelussa Berliinin.

| Pvm | Vaihe | Joukkue 1 | Joukkue 2 | Tulos | Pelipaikka |
| --- | --- | --- | --- | --- | --- |
| 21.11.1987 | Karsinta | Itävalta **Graz Giants** | Irlanti Dublin Celts | 36-12 | Wien |
| 30.7.1988 | Puolivälierä | Saksa **Berlin Adler** | Itävalta Graz Giants | 43-24 | Moorways Stadium, Derby |
| 30.7.1988 | Puolivälierä | Suomi **Helsinki Roosters** | Ranska Paris Castors | 51-6 | King's Park Stadium, Bournemouth |
| 30.7.1988 | Puolivälierä | Sveitsi Zurich Renegades | Italia **Legnano Frogs** | 0-68 | Withdean Stadium, Brighton |
| 30.7.1988 | Puolivälierä | Iso-Britannia London Ravens | Hollanti **Amsterdam Crusaders** | 27-31 | Crystal Palace National Sports Centre, Lontoo |
| 2.8.1988 | Välierä | Hollanti **Amsterdam Crusaders** | Saksa Berlin Adler | 29-28 | Crystal Palace National Sports Centre, Lontoo |
| 3.8.1988 | Välierä | Suomi **Helsinki Roosters** | Italia Legnano Frogs | 35-33 | Withdean Stadium, Brighton |
| 7.8.1988 | Pronssiottelu | Saksa Berlin Adler | Italia **Legnano Frogs** | 3-28 | Crystal Palace National Sports Centre, Lontoo |
| 7.8.1988 | Finaali | Suomi **Helsinki Roosters** | Hollanti Amsterdam Crusaders | 35-14 | Crystal Palace National Sports Centre, Lontoo |
|

### 1989

EFL-liigaa pelattiin myös vuonna 1989. Tuolloin turnaus pelattiin välieristä asti Italiassa. Mukana oli jälleen yhdeksän joukkuetta. Mestaruuden ratkoivat edellisen vuoden pronssi- ja hopeajoukkue, kun vastakkain olivat Legnano Frogs ja Amsterdam Crusaders. Eurobowl III päättyi Milanossa paikallisen Legnano Frogsin hyväksi lukemin 27-23. Ottelu pelattiin Stadio Giovanni Marilla, jossa pelattiin myös molemmat välieräottelut. Roosterskin jatkoi kuitenkin vahvoja suomalaisotteita. Se otti Suomeen jo kolmannen perättäisen mitalin oltuaan pronssilla, vaikka hävisi välieränsä 34-0 Crusadersille. Tätä ennen Roosters oli pudottanut jo kilpailun toisella kierroksella ruotsalaisen Kristiandstad C4 Lionsin 33-21. Toisessa välierässä Frogs oli voittanut Kölnin Red Baronsin lukemin 49-15. Näin lopulta mitalistikolmikko oli sama kuin vuotta aiemmin

| Pvm | Vaihe | Joukkue 1 | Joukkue 2 | Tulos | Pelipaikka |
| --- | --- | --- | --- | --- | --- |
| 25.3.1989 | 1. kierros | Ranska **Angels Bleues** | Itävalta Graz Giants | 34-8 | Ranska |
| (15-31).3.1989 | 1. kierros | Iso-Britannia **Birmingham Bulls** | Irlanti Dublin Celts | 29-3 | Alexander Stadium, Birmingham |
| 12.5.1989 | Puolivälierä | Saksa **Red Barons Cologne** | Ranska Angels Bleues | 37-0 | Länsi-Saksa |
| 3-4.6.1989 | Puolivälierä | Hollanti **Amsterdam Crusaders** | Iso-Britannia Birmingham Bulls | 46-15 | Amsterdam |
| 1989 | Puolivälierä | Suomi **Helsinki Roosters** | Ruotsi Kristiandstad Lions | 33-21 | Suomi |
| 18.7.1989 | Välierä | Italia **Legnano Frogs** | Saksa Red Barons Cologne | 49-15 | Stadio Giovanni Mari, Legnano |
| 19.7.1989 | Välierä | Hollanti **Amsterdam Crusaders** | Suomi Helsinki Roosters | 34-0 | Stadio Giovanni Mari, Legnano |
| 22.7.1989 | Finaali | Italia **Legnano Frogs** | Hollanti Amsterdam Crusaders | 27-23 | Stadio Giovanni Mari, Legnano |
|

1990-luku
---------

Hampurilainen Blue Devils on voittanut Eurobowlin kolmesti.
Vuonna 1990 EFL:ään osallistui yhteensä 11 joukkuetta ja kaikki tulivat eri maista. Näistä yksi putosi jo karsintakierroksella ja kolme ensimmäisellä kierroksella. Suomalaisjoukkue Munkka Coltsin urakka alkoi toiselta kierrokselta, jossa se kukisti Pariisilaisen Castorsin 17-14. Näin se pääsi välieriin yhdessä Berlin Adlerin, Legnano Frogsin ja Manchester Spartansin kanssa. Adler hävisi omassa välierässään Spartansille lukemin 33-35. Spartans sai finaalivastuksekseen Frogsin, joka kukisti Coltsin toisessa välieräparissa lukemin 21-45. Colts saavutti lopulta kuitenkin pronssimitalit ja jatkoi suomalaisjoukkueiden mitaliputkea. Eurobowl IV pelattiin pienessä Riminin kaupungissa Italiassa. Voiton vei englantilainen Spartans. Finaalin lopputulos oli 34-22.

2000-luku
---------

Mestaruusottelut
----------------

### EFL Bowl

|  | Kaupunki | Vuosi | Voittaja | Häviäjä | Tulos |
| --- | --- | --- | --- | --- | --- |
| EFL Bowl V | Italia Sesto San Giovanni | 2018 | Saksa Potsdam Royals | Italia Milano Seamen | 43 - 42 |
| EFL Bowl IV | Ranska Thonon-les-Bains | 2017 | Ranska Thonon Black Panthers | Italia Milano Rhinos | 29 - 20 |
| EFL Bowl III | Saksa Frankfurt am Main | 2016 | Saksa Frankfurt Universe | Alankomaat Amsterdam Crusaders | 35 - 21 |
| EFL Bowl II | Saksa Kiel | 2015 | Saksa Kiel Baltic Hurricanes | Saksa Allgäu Comets | 49 - 28 |
| EFL Bowl I | Saksa Kiel | 2014 | Saksa Kiel Baltic Hurricanes | Espanja Badalona Dracs | 40 - 0 |

### Eurobowl

Seuraavassa on lueteltu Eurobowlit eli EFL:n finaaliottelut 1986–2013.

|  | Logo | Kaupunki | Vuosi | Voittaja | Häviäjä | Tulos |
| --- | --- | --- | --- | --- | --- | --- |
| Eurobowl XXVII |  | Itävalta Innsbruck | 2013 | Itävalta Vienna Vikings | Itävalta Swarco Raiders Tirol | 37 - 14 |
| Eurobowl XXVI |  | Liechtenstein Vaduz | 2012 | Sveitsi Calanda Broncos | Itävalta Vikings Vienna | 27 - 14 |
| Eurobowl XXV |  | Itävalta Innsbruck | 2011 | Itävalta Swarco Raiders Tirol | Saksa Berlin Adler | 27 - 12 |
| Eurobowl XXIV |  | Itävalta Wien | 2010 | Saksa Berlin Adler | Itävalta Vienna Vikings | 34-31 |
| Eurobowl XXIII |  | Itävalta Innsbruck | 2009 | Itävalta Swarco Raiders Tirol | Ranska Flash de la Courneuve | 30-19 |
| Eurobowl XXII |  | Itävalta Innsbruck | 2008 | Itävalta Swarco Raiders Tirol | Itävalta Raiffeisen Vikings Vienna | 28-24 |
| Eurobowl XXI |  | Itävalta Wien | 2007 | Itävalta Dodge Vienna Vikings | Saksa Marburg Mercenaries | 70-19 |
| Eurobowl XX |  | Itävalta Wien | 2006 | Itävalta Dodge Vienna Vikings | Ranska Flash de la Courneuve | 41-9 |
| Eurobowl XIX |  | Itävalta Wien | 2005 | Itävalta Chrysler Vienna Vikings | Italia Bergamo Lions | 29-6 |
| Eurobowl XVIII |  | Itävalta Wien | 2004 | Itävalta Chrysler Vienna Vikings | Italia Bergamo Lions | 53-20 |
| Eurobowl XVII |  | Saksa Braunschweig | 2003 | Saksa Braunschweig Lions | Itävalta Chrysler Vienna Vikings | 21-14 |
| Eurobowl XVI |  | Saksa Braunschweig | 2002 | Italia Bergamo Lions | Saksa Braunschweig Lions | 27-20 |
| Eurobowl XV |  | Itävalta Wien | 2001 | Italia Bergamo Lions | Itävalta Chrysler Vienna Vikings | 28-11 |
| Eurobowl XIV |  | Saksa Hampuri | 2000 | Italia Bergamo Lions | Saksa Hamburg Blue Devils | 42-20 |
| Eurobowl XIII |  | Saksa Hampuri | 1999 | Saksa Braunschweig Lions | Saksa Hamburg Blue Devils | 27-23 |
| Eurobowl XII |  | Saksa Hampuri | 1998 | Saksa Hamburg Blue Devils | Ranska Flash de la Courneuve | 38-19 |
| Eurobowl XI |  | Saksa Stuttgart | 1997 | Saksa Hamburg Blue Devils | Italia Bologna Phoenix | 35-14 |
| Eurobowl X |  | Saksa Stuttgart | 1996 | Saksa Hamburg Blue Devils | Ranska Aix-en-Provence Argonautes | 21-14 |
| Eurobowl IX |  | Saksa Stuttgart | 1995 | Saksa Düsseldorf Panther | iso-Britannia London Olympians | 21-14 |
| Eurobowl VIII |  | Saksa Stuttgart | 1994 | Iso-Britannia London Olympians | Italia Bergamo Lions | 26-23 |
| Eurobowl VII |  | Belgia Bryssel | 1993 | Iso-Britannia London Olympians | Hollanti Amsterdam Crusaders | 34-22 |
| Eurobowl VI |  | Ruotsi Uppsala | 1992 | Hollanti Amsterdam Crusaders | Italia Giaguari Torino | 42-24 |
| Eurobowl V |  | Saksa Offenbach | 1991 | Hollanti Amsterdam Crusaders | Saksa Berlin Adler | 21-20 |
| Eurobowl IV |  | Italia Rimini | 1990 | Iso-Britannia Manchester Spartans | Italia Legnano Frogs | 34-22 |
| Eurobowl III |  | Italia Milano | 1989 | Italia Legnano Frogs | Hollanti Amsterdam Crusaders | 27-23 |
| Eurobowl II |  | Iso-Britannia Lontoo | 1988 | Suomi Helsinki Roosters | Hollanti Amsterdam Crusaders | 35-14 |
| Eurobowl I |  | Hollanti Amsterdam | 1986 | Suomi TAFT Vantaa | Italia Bologna Doves | 20-16 |

Suomalaisjoukkueet EFL:ssä
--------------------------

| Kausi | Seura | Sijoitus |
| --- | --- | --- |
| 1986 | TAFT | Mestari |
| 1988 | Roosters | Mestari |
| 1989 | Roosters | Pronssia |
| 1990 | Colts | Pronssia |
| 1991 | Roosters | Puolivälierät |
| 1992 | East City Giants | Puolivälierät |
| 1993 | East City Giants | Välierät |
| 1994 | East City Giants | Välierät |
| 1995 | East City Giants | Välierät |
| 1996 | Roosters | Puolivälierät |
| 1997 | Roosters | Välierät |
| 1998 | Roosters | Välierät |
| 1999 | Roosters | Välierät |
| 2000 | Ei osallistujaa Suomesta |
| 2001 | Ei osallistujaa Suomesta |
| 2002 | Crocodiles | Välierät |
| 2003 | Ei osallistujaa Suomesta |
| 2004 | Trojans | Alkulohkonsa kolmas |
| 2005 | Ei osallistujaa Suomesta |
| 2006 | Crocodiles | Alkulohkonsa toinen |
| 2007 | Butchers | Alkulohkonsa toinen |
| Wolverines | Alkulohkonsa kolmas |
| 2008 | Crocodiles | Välierät |
| 2009 | Butchers | Välierät |
| Crocodiles | Puolivälierät |
| 2010 | Butchers | Puolivälierät |
| 2011 | Ei osallistujaa Suomesta |
| 2012 | Wolverines | Alkulohko |
| 2013 | Roosters | Puolivälierät |
| Wolverines | Alkulohko |
|

### Osallistujat

European Football Leagueen Suomella on ollut yleensä ainoastaan yksi edustaja. Vuosi 2007 teki kuitenkin poikkeuksen, kun suomesta osallistui myös hopeaa edelliskaudella voittanut Wolverines Helsingistä. Kausina 2000, 2001 ja 2005 Suomesta ei kuitenkaan ollut osallistujaa lainkaan. Näinä kaikkina vuosina olisi Helsingin Roostersilla ollut oikeus osallistua kilpailuun. Se oli kuitenkin osallistunut jo monena vuonna ja jätti paikkansa käyttämättä. Myös taloudellisilla seikoilla oli vaikutusta asiaan, sillä EFL ei ole halpa kilpailu. Esimerkiksi Seinäjoen Crocodiles, joka osallistui kisaan kaudella 2008 nosti budjettinsa kaksinkertaiseksi osallistumisensa takia. Crocodiles edustaa Suomea, vaikka se ei voittanut kauden 2007 Suomen mestaruutta. Tämä johtuu siitä, että Porvoon Butchers päätti jättää paikkansa käyttämättä, jolloin hopeajoukkue sai sen. Myös edellisellä kerralla Crocodiles oli osallistunut Butchersin luovuttua paikastaan.

Useimmin suomalaisista joukkueista on osallistunut Helsingin Roosters. Se on ollut mukana yhteensä seitsemän kertaa. Neljästi on osallistunut jo edesmennyt helsinkiläinen East City Giants. Seinäjoen Crocodiles ja Porvoon Butchers ovat osallistuneet kolmesti. Wolverines, Vantaan TAFT, Turku Torjans ja Munkka Colts Helsingistä ovat osallistuneet kertaalleen.

### Menestys

Roosters pelaa kotiottelunsa Helsingin Velodromilla.Suomalaisjoukkueiden alku EFL:ssä oli mahtava. Kahtena ensimmäisenä vuonna TAFT ja Roosters voittivat koko kilpailun. Vielä vuonna 1989 Roosters oli pronssilla. Viime vuosina menestys on kuitenkin kartellut suomalaisia ja ainoastaan Crocodiles on selvinnyt välieriin. Se tapahtui vuosina 2002 ja 2008. Menestysvuosien jälkeen myös Roosters on päässyt välieriin asti, peräti kolmesti perkkäisillä kausilla 1990-luvun lopulla. Coltskin pääsi välieriin vuonna 1990. Harmittavin tilanne oli kuitenkin East City Giantsilla. Se hävisi peräkkäin vuosina 1993-1995 välierissä samalle joukkueelle. Pelit olivat kuitenkin tiukkoja ja englantilainen London Olympians voitti ottelut viiden, kahden ja yhden pisteen eroilla. Viimeksi lähellä välieriä oli Crocodiles vuonna 2005. Se olisi tarvinnut voiton ruotsalaisesta Mean Machinesta päästäkseen alkulohkosta jatkoon. Joukkue hävisi kuitenkin kahdella pisteellä, kun ruotsalaiset tekivät maalin viimeisellä minuutilla.

Lähteet
-------

1. 1 2  Eurobowl worldsportscouting. Viitattu 15.4.2008. [vanhentunut linkki]
2. 1 2 3 4  Ilkka 15.4.2008 s.19: Vienna Vikings viime vuosien mestari
3. ↑  IFAF jatkossa jenkkifutiksen ainoa kansainvälinen kattojärjestö  5.3.2014. SAJL. Viitattu 14.7.2014.
4. 1 2  EFL Elite to start in 2014  15.10.2013. EFAF.  Arkistoitu 11.2.2015. Viitattu 14.7.2014. (englanniksi)
5. ↑  EFL 2014 teams announced  11.2.2014. EFL.  Arkistoitu 7.7.2014. Viitattu 14.7.2014. (englanniksi)
6. ↑  Teams EFAF. Viitattu 15.4.2008.
7. ↑  EFL 1986 Bologna Warriors. Viitattu 16.4.2008.
8. ↑  Historiatilastot Roosters.  Arkistoitu 5.10.2007. Viitattu 15.4.2008.
9. ↑  Tilastot 1988 britballnow. Viitattu 15.4.2008.
10. ↑  Historia Roosters.  Arkistoitu 16.2.2008. Viitattu 15.4.2008.
11. ↑  Ilkka 20.6.2008 s.22: Jenkkifutis nousussa Euroopassa
12. ↑  EFL 1990 Bologna Warriors. Viitattu 16.4.2008.

Aiheesta muualla
----------------

* EFL:n sivusto

* Kuvia tai muita tiedostoja aiheesta **European Football League** Wikimedia Commonsissa